text: Նկատենք սակայն, որ Հովիկ Աբրահամյանի ելույթի հաջորդ օրը «Գազպրոմ Արմենիայի» մամուլի հետ կապերի պատասխանատու Շուշան Սարդարյանը ի պատախան հարցին, թե ինչպե՞ս է բավարարվում գազի նկատմամբ հայաստանյան սպառողների պահանջարկը, որքանո՞վ է լրացվում գազապահեստարանների և որքանով Իրանից ստացվող գազի հաշվին, պատասխանել էր. «Ներկայումս (վթարի օրերին – iLur.am) Հայաստանում գազի սպառումը կազմում է օրական մոտավորապես 3 միլիոն խորանարդ մետր։ Իրանից ստացվող գազը ուղղվում է Երևանի ՋԷԿ՝ պայմանագրային պարտավորություններին համապատասխան չափաքանակներով։ Իսկ այլ սպառողներին անհրաժեշտ գազը մատակարարվում է գազապահեստարաններում կուտակված գազի հաշվին։ Գազատարի վնասումը որևէ կերպ չի անդրադարձել սպառողներին մատակարարվող գազի ծավալների վրա և գազի նկատմամբ պահանջարկը բավարարվում է ամբողջ ծավալով»։